| Medaljeoversikt |
| --- |
| Friidrett |
| Konkurrerte for Norges flagg Norge |
| Lag-EM i friidrett (first league) |
| Bronse | 2017 Vasa | 4x100 m |
| Nordisk mesterskap i friidrett innendørs |
| Gull | 2020 Helsingfors | 200 m |
| Gull | 2019 Rud | 200 m |
| Nordisk-baltisk U23-mesterskap i friidrett |
| Gull | 2018 Gävle | 200 m |
| Gull | 2018 Gävle | 4x100 m |
| Nordisk juniormesterskap i friidrett |
| Bronse | 2018 Jessheim | 200 m |
| Gull | 2017 Umeå | 100 m |
| Sølv | 2017 Umeå | 100 m |
| Sølv | 2017 Umeå | 200 m |
| Sølv | 2016 Reykjavik | 200 m |
| Bronse | 2016 Reykjavik | 100 m |

**Mathias Hove Johansen** (født 27. september 1998 i Stavanger) er en norsk friidrettsutøver som hovedsakelig konkurrerer i sprintløp og hekkesprint. Han representerer IL Skjalg, og ble norsk mester på 200 meter i 2019 og 2020. 

Han ble nordisk mester på 200 meter innendørs i 2019, og vant 200 meter under Nordisk-baltisk U23-mesterskap i friidrett 2018. Han har også til sammen seks medaljer fra Nordisk juniormesterskap i friidrett fra 2016 til 2018, hvorav én gullmedalje på 100 meter fra 2017.

Idrettskarriere
---------------

2013
Johansen kom på 3.-plass på 400 meter ved Veidekkelekene 2013, og han kom på 4.-plass på 100 og 200 meter. Ved Framolekene 2013 fikk han sølv på 100 og 200 meter, og bronse på 60 meter. 

I september deltok han ved Ungdomsmesterskapet i friidrett 2013 (UM 2013), der han fikk bronse på 200 meter i G15-klassen, bak Bjørnar Lie og Daniel Nikolai Pedersen. I lengdehopp kom han på 6.-plass, og på 100 meter kom han på 4.-plass i finalen. 

2014
Han vant 60 meter og 200 meter ved KM innendørs i Sandnes i januar, og ved Ungdomsmesterskapet i friidrett innendørs 2014 (UM inne) fikk han bronse på 60 meter, der han løp på 7,46. På 200 meter nådde han ikke finalen, etter 24,19 i kvalifiseringsheaet, og i lengde endte han på 7.-plass. 

Utendørs deltok han ved Världsungdomsspelen 2014, og fikk der bronse på 200 meter i G16-klassen. Han kom på 8.-plass i lengde, og 4.-plass på 100 meter. Han deltok også ved junior-NM i friidrett 2014, i U20-klassen (MJ19), halvannen måned før han fylte 16 år. På 100 meter ble han slått ut i innledningsheatet, med tiden 11,60, og på 200 meter ble han slått ut i semifinalen, der han løp på 23,35. I september deltok han ved Ungdomsmesterskapet i friidrett 2014, der han kom på 3.-plass på 100 meter og 5.-plass på 200 meter. 

Hans raskeste sprinter utendørs denne sesongen var 11,43 på 100 meter og 23,11 på 200 meter. 

2015
Johansen vant 100 og 200 meter ved Mailekene 2015 i Haugesund, og han vant de samme to distansene ved KM Rogaland. Han fikk også sølv på 100 meter ved Tyrvinglekene. Ved Världsungdomsspelen 2015 kom han på 3.-plass på 100 meter, og 4.-plass på 200 meter. I juli representerte han Norge ved ungdoms-VM i friidrett 2015 i Cali i Colombia. Der løp han på 22,05 i forsøksheatet på 200 meter, men gikk ikke videre i konkurransen. 

Ved NM i friidrett 2015 kom han på 5.-plass på 100 meter, med tiden 10,99, men på 200 meter ble han slått ut i semifinalen. Ved junior-NM i friidrett 2015 to uker senere kom han på 6.-plass på 100 meter, og 5.-plass på 200 meter i klassen MJ19 med ny personlig rekord på 22,00. Han vant både 100 og 200 meter ved Ungdomsmesterskapet i friidrett 2015. Der satte han personlig rekord på 100 meter med 10,94 sekunder. 

2016
Ved Sørvestmesterskap 2016 innendørs vant han 60 meter, 200 meter og lengdehopp, i klassen G17/18. Ved Ungdomsmesterskapet i friidrett innendørs 2015 vant han 60 meter på tiden 7,06 og 200 meter på tiden 22,05. Begge disse tidene var personlige rekorder innendørs. Han deltok ved NM i friidrett innendørs 2016 (senior) i mars. På 200 meter vant han sitt innledningsheat, med tiden 22,62, men ble ikke kvalifisert til finalen. På 60 meter ble han slått ut i semifinalen, der han løp på 7,09. 

Utendørssesongen 2016 startet med NM i stafetter 2016, der Skjalg vant 4 x 100 meter i seniorklassen, og fikk sølv på 4 x 100 meter i juniorklassen, med Hove Johansen på laget. Han vant 100 og 200 meter ved Framolekene 2016, før han deltok ved den nasjonale delen av Diamond League-stevnet Bislett Games, der han kom på 2.-plass på 200 meter, bak Håkon Morken. Han forbedret tidene sine på 100 meter til 10,62 ved Veidekkelekene, og på 200 meter til 21,34 ved Tyrvinglekene i juni. Han fikk bronse på både 100 og 200 meter ved Världsungdomsspelen 2016, der han også kvalifiserte seg til junior-VM i friidrett 2016 etter at han løp på 21,31. Ved junior-VM, som ble arrangert i Bydgoszcz i Polen, senket han sin personlige rekord på 200 meter med 3 tideler, til 21,00, til tross for 1,2 m/s motvind. I semifinalen kom han på 4.-plass i sitt heat, og gikk ikke til finalen.

Ved NM i friidrett 2016 deltok han kun på 200 meter, og endte der på 4.-plass i finalen. Ved junior-NM i friidrett 2016 vant han både 100 og 200 meter i klassen G20. Han ble tatt ut til å representere Norge ved Nordisk juniormesterskap i friidrett 2016 i Reykjavik, der han fikk sølv på 200 meter, bak svenske Felix Svensson, og bronse på 100 meter. Han vant 100 meter ved Ungdomsmesterskapet i friidrett 2016 i Sandnes.

2017
Under NM i friidrett innendørs 2017 fikk han bronse på 60 meter, og satte personlig rekord på 60 meter med 6,89 i finalen. Under Ungdomsmesterskapet innendørs 2017 vant han 60 og 200 meter i klassen gutter 18/19 år. Han satte der personlig rekord på 200 meter med 21,42 i finalen. 

Han deltok i NM i stafetter 2017, der han kom på sjetteplass på 4 x 100 meter stafett i seniorklassen, sammen med IL Skjalg. Norge deltok i first league (nest øverste divisjon) under Lag-EM i friidrett 2017, og Hove Johansen deltok på 4 x 100 meter stafett, der Norge kom på tredjeplass. Norge kom på sjetteplass i lagkonkurransen, og beholdt med det plassen sin i first league. Han ble tatt ut til å delta i Nordisk juniormesterskap i friidrett 2017, og fikk der sølv på 100 og 200 meter, bak Henrik Larsson, og i tillegg vant Norge 4 x 100 meter stafett med Hove Johansen på laget. 

Hove Johansen fikk to medaljer under NM i friidrett 2017; han fikk sølv på 100 og 200 meter, og begge distansene ble vunnet av Jonathan Quarcoo. Han forbedret sin personlige rekord på 100 meter til 10,54 i finalen. Under Junior-NM i friidrett 2017 vant han 100 og 200 meter i U20-klassen, og under Ungdomsmesterskapet i friidrett 2017 vant han 100 og 200 meter, og fikk i tillegg sølv i lengdehopp med ny personlig rekord på 6,71. 

2018
I NM i friidrett innendørs 2018 vant han 200 meter, med ny personlig rekord på 21,31 sekunder, og han kom på fjerdeplass på 60 meter. Han deltok i Nordisk mesterskap i friidrett innendørs 2018, der han kom på sjuendeplass på 200 meter.

I NM i stafetter 2018 vant IL Skjalg 4 x 100 meter stafett i herre- og mixklassen, med Johansen på laget. Han vant 200 meter i den nasjonale delen av Bislett Games 2018. Han fikk sølv på 200 meter under Världsungdomsspelen 2018, bak Henrik Larsson. I august deltok han i Nordisk-baltisk U23-mesterskap i friidrett 2018, og fikk der gull på 200 meter og på 4 x 100 meter stafett. Han fikk to sølvmedaljer under NM i friidrett 2018; han kom på andreplass på 100 og 200 meter, bak Jonathan Quarcoo. Dette resultatet gjentok seg også under Junior-NM i friidrett 2018; Quarcoo vant 100 og 200 meter foran Mathias Hove Johansen.

2019
Hove Johansen kom på andreplass på 200 meter under Karsten Warholm International 2019, bak Erik Annerfalk fra Sverige. Han nådde ikke finalen på 60 meter under NM i friidrett innendørs 2019, men ble tatt ut til å delta i Nordisk mesterskap i friidrett innendørs 2019, der han vant 200 meter med ny personlig rekord på 21,27 sekunder. 

Under NM i stafetter 2019 deltok han i tre øvelser, der IL Skjalg vant alle tre; 4 x 100 meter og 4 x 400 meter stafett for menn, og 4 x 100 meter mix. Han vant 200 meter i den nasjonale konkurransen under Bislett Games, og under U23-EM i friidrett 2019 kom han på åttendeplass på 200 meter, men ble slått ut i forsøksheatet på 100 meter. I august vant han 200 meter under NM i friidrett 2019, og han fikk sølv på 100 meter, bak Salum Ageze Kashafali. Han deltok i U23-klassen under Junior-NM i friidrett 2019, og vant der 100 og 200 meter.

Norge deltok i 1.divisjon under Lag-EM i friidrett 2019, og Hove Johansen kom der på sjuendeplass på 200 meter, som ga fem poeng i lagkonkurransen. Han deltok også på Norges stafettlag på 4 x 100 meter stafett, som kom på ellevteplass. Norge endte på tredjeplass i 1.divisjon, og beholdt med det plassen i den nest øverste divisjonen. 

2020
Han vant 200 meter under NM i friidrett innendørs 2020, og kom på andreplass på 60 meter, bak Even Meinseth. Han satte der personlige rekord på 60 meter med 6,86 sekunder. Han deltok i Nordisk mesterskap i friidrett innendørs 2020, og vant der 200 meter, og han kom på åttendeplass på 60 meter. Han vant også 200 meter under Karsten Warholm International 2020.

Under Impossible Games på Bislett kom han på andreplass, bak Salum Ageze Kashafali. Den 1. august satte han personlig rekord på 100 meter under Kuortane Games i Finland, der han løp på 10,43 sekunder. Han vant 100 meter og 200 meter i U23-klassen under Junior-NM i friidrett 2020, og han fikk gull på 200 meter og sølv på 100 meter under NM i friidrett 2020. 

2021
Hove Johansen deltok i EM i friidrett innendørs 2021, men ble slått ut i forsøksheatet på 60 meter. Utendørs brøt han 21-sekundersgrensen for første gang i juni 2021, da han løp på 20,98 under Night of Highlights, og han forbedret «persen» sin til 20,86 dagen etter, på Lillehammer. Han fikk to sølvmedaljer under NM i stafetter 2021, der IL Skjalg kom på andreplass på 4 x 100 m i herreklassen og i mixklassen.

Han representerte Norge i to øvelser under Lag-EM i friidrett 2021, der Norge deltok i 1.divisjon. På 200 meter kom han på fjerdeplass, og på 4 x 100 meter stafett kom Norge på femteplass.

Medaljer i norske mesterskap
----------------------------

| Plassering | Øvelse | År |
| --- | --- | --- |
| Gull | 200 meter | 2019, 2020 |
| Gull | 200 meter innendørs | 2018, 2020, 2022, 2024 |
| Gull | 4x100 meter stafett | 2016, 2018, 2019, 2022 |
| Gull | 4x400 meter stafett | 2019 |
| Gull | 4x100 meter mixstafett | 2019 |
| Gull | 4x200 meter stafett innendørs | 2019 |
| Sølv | 100 meter | 2017, 2018, 2019, 2020 |
| Sølv | 200 meter | 2017, 2018, 2021, 2022, 2023 |
| Sølv | 60 meter innendørs | 2020 |
| Sølv | 1000 meter stafett | 2015, 2016, 2018, 2020 |
| Sølv | 4x100 meter stafett | 2021 |
| Sølv | 4x100 meter mixstafett | 2021 |
| Bronse | 100 meter | 2022 |
| Bronse | 60 meter innendørs | 2017, 2022 |
| Bronse | 1000 meter stafett | 2019 |

Referanser
----------

1. ↑   World Athletics Database, World Athletics utøver-ID 301947[Hentet fra Wikidata]
2. ↑  IL Skjalg - *Tre gull, en sølv og to bronse i UM*, besøkt 7. desember 2016.
3. ↑  AndRo Data - *NM Innendørs 2016 - MS 200 m*, besøkt 7. desember 2016.
4. ↑  IL Skjalg - *Mathias under kravet til U20 VM!*, besøkt 7. desember 2016.
5. ↑  BT.no - *Superløp sendte Skjalg-sprinter til VM-semifinale*, besøkt 8. desember 2016.
6. ↑  IAAF - *200 metres men - semi-final*, besøkt 8. desember 2016.
7. ↑  Min Friidrettsstatistikk - *Mathias Hove Johansen - Innendørs 2017*, besøkt 23. januar 2018.
8. ↑  All-Athletics - *Mathias Hove Johansen* (arkivert), besøkt 23. januar 2018.
9. ↑  European Athletics - *European Athletics Team Championships First League - Vaasa 2017*, besøkt 23. januar 2018.
10. ↑  Min Friidrettsstatistikk - *Mathias Hove Johansen - Utendørs 2018*, besøkt 28. august 2019.]
11. ↑  AndRo Data - *NM Stafetter 2019*, besøkt 28. august 2019.
12. ↑  Min friidrettsstatistikk - *Mathias Hove Johansen - Utendørs 2019*, besøkt 28. august 2019.
13. ↑  Det europeiske friidrettsforbundet - *European Athletics Team Championships 2021 First League - 200m Men*[*død lenke*], besøkt 20. juni 2021.
14. ↑  Det europeiske friidrettsforbundet - *European Athletics Team Championships 2021 First League - 4 x 100m Relay Men*[*død lenke*], besøkt 20. juni 2021.
15. 1 2  friidrett.no: NM 200 meter menn. Arkivert 7. juni 2020 hos Wayback Machine.
16. ↑  friidrett.no: NM 200 meter innendørs menn. Arkivert 7. juni 2020 hos Wayback Machine.
17. ↑  friidrett.no: NM 100 meter menn. Arkivert 7. juni 2020 hos Wayback Machine.
18. 1 2  friidrett.no: NM 60 meter innendørs menn. Arkivert 7. juni 2020 hos Wayback Machine.

Eksterne lenker
---------------

* (en) Mathias Hove Johansen – World Athletics Rediger på Wikidata
* (no) Statistikk hos Min Friidrettsstatistikk
* (en) Profil hos European Athletics

| * v
* d
* r
NM-vinnere i friidrett på 200 m, menn |
| --- |
| 
* 1910: Olaf N. Gjesvold
* 1911: Herman Sotaaen
* 1912: Herman Sotaaen
* 1913: Alex Pedersen
* 1914: Olav Rustad
* 1915: Alex Pedersen
* 1916: Olav Rustad
* 1917: Olav Frogner
* 1918: Olav Frogner
* 1919: Rolf Stenersen
* 1920: Rolf Stenersen
* 1921: Bjarne Guldager
* 1922: Ragnar Frode-Hansen
* 1923: Charles Hoff
* 1924: Charles Hoff
* 1925: Bjarne Guldager
* 1926: Per Oscar Andersen
* 1927: Per Oscar Andersen
* 1928: Agnar Hagen
* 1929: Agnar Hagen
* 1930: Agnar Hagen
* 1931: Tormod Ulleberg
* 1932: Agnar Hagen
* 1933: Agnar Hagen
* 1934: Rolf Schønheyder
* 1935: Agnar Hagen
* 1936: Rolf Schønheyder
* 1937: Martin Bugge Nesset
* 1938: Erik Sjøvall
* 1939: Haakon Tranberg
* 1946: Haakon Tranberg
* 1947: Peter Bloch
* 1948: Peter Bloch
* 1949: Peter Bloch
* 1950: Henry Johansen
* 1951: Kjell Mangset
* 1952: Kjell Mangset
* 1953: Birger Marsteen
* 1954: Birger Marsteen
* 1955: Birger Marsteen
* 1956: Bjørn Nilsen
* 1957: Carl-Fredrik Bunæs
* 1958: Bjørn Nilsen
* 1959: Carl-Fredrik Bunæs
* 1960: Carl-Fredrik Bunæs
* 1961: Carl-Fredrik Bunæs
* 1962: Carl-Fredrik Bunæs
* 1963: Carl-Fredrik Bunæs
* 1964: Carl-Fredrik Bunæs
* 1965: Carl-Fredrik Bunæs
* 1966: Carl-Fredrik Bunæs
* 1967: Richard Simonsen
* 1968: Ole Bernt Skarstein
* 1969: Ole Bernt Skarstein
* 1970: Richard Simonsen
* 1971: Richard Simonsen
* 1972: Audun Garshol
* 1973: Audun Garshol
* 1974: Øyvind Røst
* 1975: Johnny Haugen
* 1976: Audun Garshol
* 1977: Johnny Haugen
* 1978: Knut Marius Stokke
* 1979: Knut Marius Stokke
* 1980: Jens A. Johannessen
* 1981: Odd Erik Kristiansen
* 1982: Tore Bergan
* 1983: Svein Erik Storlien
* 1984: Einar Sagli
* 1985: Einar Sagli
* 1986: Einar Sagli
* 1987: Jarle Løken
* 1988: Geir Moen
* 1989: Aham Okeke
* 1990: Aham Okeke
* 1991: Geir Moen
* 1992: Aham Okeke
* 1993: Geir Moen
* 1994: Kennet Kjensli
* 1995: Geir Moen
* 1996: Geir Moen
* 1997: Geir Moen
* 1998: Geir Moen
* 1999: Geir Moen
* 2000: John Ertzgaard
* 2001: John Ertzgaard
* 2002: Geir Moen
* 2003: John Ertzgaard
* 2004: Aham Okeke
* 2005: John Ertzgaard
* 2006: Steffen Kjønnås
* 2007: Jaysuma Saidy Ndure
* 2008: Christian S. Mogstad
* 2009: Christian S. Mogstad
* 2010: Jaysuma Saidy Ndure
* 2011: Christian S. Mogstad
* 2012: Jaysuma Saidy Ndure
* 2013: Øyvind Kjerpeset
* 2014: Carl Emil Kåshagen
* 2015: Jonathan Quarcoo
* 2016: Jaysuma Saidy Ndure
* 2017: Jonathan Quarcoo
* 2018: Jonathan Quarcoo
* 2019: Mathias Hove Johansen
* 2020: Mathias Hove Johansen
* 2021: Jonathan Quarcoo
* 2022: Kenny Emi Tijani-Ajayi
* 2023: Håvard Bentdal Ingvaldsen

 |

| * v
* d
* r
NM-vinnere i friidrett på 200 m innendørs, menn |
| --- |
| 
* 2004: Morten Sand
* 2005: Martin Rypdal
* 2006: Christian Settemsli Mogstad
* 2007: Christian Settemsli Mogstad
* 2008: Christian Settemsli Mogstad
* 2009: Christian Settemsli Mogstad
* 2010: Per Magnus Arjun Solli
* 2011: Tormod Hjortnæs Larsen
* 2012: Tormod Hjortnæs Larsen
* 2013: Øyvind Strømmen Kjerpeset
* 2014: Øyvind Strømmen Kjerpeset
* 2015: Karsten Warholm
* 2016: Karsten Warholm
* 2017: Karsten Warholm
* 2018: Mathias Hove Johansen
* 2019: Even Pettersen
* 2020: Mathias Hove Johansen
* 2022: Mathias Hove Johansen
* 2023: Kenny Emi Tijani-Ajayi

 |